สอบถามหน่อยค่ะพอดีเเม่ปวดท้องมากไปหาบอกว่าน่าจะเป็นโรคกระเพาะอักเสบหรือลำไส้อักเสบฉีดยาให้กลับมาดูอาการที่บ้านตอนนี้ผ่านมา2วันอาการปวดดีขึ้นเเต่เเม่มีอาหารจุกที่ลิ้นปี่หายใจไม่สะดวกขยับหรือหายใจเข้าจะเจ็บมากเเละปวดที่ซี่โครงทั้ง2ด้านอยากทราบว่าเเม่หนูเป็นอะไรค่ะคุณ
สวัสดีค่ะ อาการจุกที่ลิ้นปี่ หายใจไม่สะดวก หายใจเข้าแล้วเจ็บ ปวดซี่โครง อาจเกิดจาก1.โรคกระเพาะอาหารอักเสบ ซึ่งจะทำให้มีอาการปวดบริเวณท้องส่วนบน อาจเป็นบริเวณลิ้นปี่ลงไปถึงเหนือสะดือหรือปวดค่อนไปทางด้านซ้าย อาจปวดแบบจุกแน่น หรือแสบร้อน และปวดร้าวทะลุไปหลังได้ นอกจากนี้อาจมีอาการท้องอืด อาหารไม่ย่อย อิ่มเร็ว เรอบ่อย คลื่นไส้ อาเจียน เป็นต้น2.โรคกรดไหลย้อน อาการจะคล้ายๆ กับกระเพาะอาหารอักเสบ แต่จะมีอาการแสบร้อนกลางอกหรือแน่นหน้าอกร่วมด้วย หรือมีน้ำรสเปรี้ยวหรือขมในคอ หรือเจ็บคอ ระคายเคืองคอ เป็นต้น3. การบาดเจ็บที่กล้ามเนื้อบริเวณทรวงอกหรือกระดูกอ่อนซี่โครงอักเสบ จากการออกกำลังกายหรือเล่นกีฬา หรือจากการใช้งานหนัก เช่น ยกของหนัก หรือเกิดจากอุบัติเหตุกระแทกที่หน้าอกโดยตรง เช่น การถูกต่อย ถูกชก ถูกชน เป็นต้น อาการปวดมักจะสัมพันธ์กับการเคลื่อนไหวของหน้าอก เช่น การเอี้ยวตัว บิดตัว การหายใจเข้าออกลึกๆ มักมีจุดที่กดเจ็บชัดเจน แต่จะไม่ได้เจ็บตรงบริเวณลิ้นปี่ในเบื้องต้น หากได้รับการวินิจฉัยว่าน่าจะเป็นกระเพาอาหารอักเสบ ก็ควรดูแลปฏิบัติตัว เช่น เลือกทานเฉพาะอาหารที่ย่อยง่าย รสไม่จัด ต้องไม่เผ็ด ไม่เปรี้ยว ไม่ทานอาหารที่มีไขมันสูง เช่น อาหารทอดต่างๆ อาหารผัด ควรเคี้ยวช้าๆ ให้ละเอียด ไม่ทานและกลืนเร็ว ไม่ทานอาหารครั้งละปริมาณมาก ไม่ทานจนอิ่มเกินไป ไม่ดื่มน้ำอัดลม อัดแก๊สต่างๆ ชา กาแฟ โกโก้ แอลกอฮอล์ และไม่ควรทานอาหารก่อนนอนภายใน 2 ชั่วโมง ห้ามทานยาแก้ปวดในกลุ่ม NSAIDs เช่น แก้ปวดเมื่อย ปวดข้อ ปวดประจำเดือน เป็นต้นหากแทพย์ยังไม่ได้ให้ยามาทาน อาจทานยาอาการ อาจทานยาที่ช่วยยับยั้งการหลั่งกรด เช่น แรนิทิดีน (ranitidine) ยาโอเมพราโซล (omeprazole) เป็นต้น แต่ทั้งนี้ ต้องไม่แพ้ยาเหล่านี้หากอาการยังไม่ดีขึ้น รุนแรงขึ้น หรือมีอาการอื่นๆ อีก ก็ควรไปพบแพทย์เฉพาะทางอายุรกรรมค่ะ